2020. gada 12. decembrī

Div no latviešu duetiem TOP 10

Sestdien, 12. decembrī Eberspacher Pasaules kausa trešais posms Oberhofas ledus trasē, Vācijā sākās ar divvietīgo ekipāžu sacensībām, kurās piedalījās visas trīs Latvijas ekipāžas: Andris Šics/Juris Šics, Mārtiņš Bots/Roberts Plūme, kā arī Oskars gudramovičs/Pēteris Kalniņš.

Pirmajā braucienā labāko rezultātu no latviešu duetiem uzrādīja brāļi Andris un Juris Šici, ierindojoties trešajā pozīcijā. Ar piekto ātrāko rezultātu finišēja Gudramovičš/Kalniņš, bet Mārtiņs Bots/Roberts Plūme ierindojās desmitajā vietā.

Pirmajā braucienā Pasaules čempioniem – vāciešiem Eggertam/Benekenam *(Eggert/Benecken)* izdevās uzstādīt jaunu trases rekordu, finišējot 41.374 sekudēs, bet itāļu duets Rīders/ Rastners *(Rieder/Rastner)* uzstādīja jaunu starta rekordu – 6.565 sekundes.

Otrajā braucienā Andrim Šicam/Jurim Šicam izdevās uzrādīt devīto ātrāko laiku, kas divu braucienu summā ļāva ierindoties sestajā vietā [+0.396]. Mārtiņam Botam/Robertam Plūmem divu braucienu summā izdevās pakāpties vienu pozīciju un izcīnīt devīto vietu [+0.755]. Savukārt Oskars Gudramovičs/Pēteris Kalniņš otrajā bracienā piedzīvoja kritienu un ierindojās 19. vietā.

Labāko laiku divu braucienu summā uzrādīja trases rekorda īpašnieki – Tonijs Egerts/Saša Benekens *(Toni Eggert/Sascha Benecken)* [1:22.881], otrie un trešie – austrieši Štojs/Kollers (Steu/Koller) [+0.155] un Mellers/Fraušers *(Mueller/Frauscher)* [+0.196].

Pulksten 12.50 Eberspacher Pasaules kausa trešais posms turpināsies ar vīru sacensībām.  Sekot līdzi **tiešraidē Helio un Shortcut kanālā Best4Sport TV.**

Informāciju sagatavoja:

Ieva Ose

LKSF sabiedrisko attiecību pārstāve